Syin nɛedda s amsawal, nesbadu-t-id syin neṣleḍ tullisin id-yeddan deg wammud-a si tama-s, nufa-d belli amaru yessemres sin n leṣnaf n umsawal; win i yessexdem s waṭas d aniri, iḥekku-d tidyanin n yiwudam i yellan deg teḥkayt, mebla ma yella-d d awadem deg-s, imi yal tikelt yettaεraḍ ad d-yessbeyygen tidet n yineḍruyen i d-yettales. Am wakken daɣen i yessemres amsawal agensay, ay-agi nufa-t mi ara yefk tagnit i yiwudam ad d-alsen ineḍruyen s yilsawen-nsen neɣ deg udiwenni i yettilin mi ara ttmeslayen gar-asen.